

ΟίψυΗΓ^ηθϋ 6γ 
νΑΚνΑΡΑ ΖΑΟΗ/' 
ϋ3[θ: 2018.04.1 
ΕΕ5Τ 
Ρθ35θπ: 5ί8ΠΒο ΡϋΡ 
(θΓηβθϋΰθύ) | 

ΙοοΒίΐοη: Αϋτβ|5, ΕΙΙίγιϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


14909 


19 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1364 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση όρων ρήτρας διαιτησίας στη Σύμβαση 
Παραχώρησης του δικαιώματος χρήσης, διαχείρι¬ 
σης, λειτουργίας και εκμετάλλευσης του τουριστι¬ 
κού λιμένα Πύλου Μεσσηνίας και ανάκληση της 
αρ. ΜΑΔΚΑ 0020340 ΕΞ2016/23.12.2016 (Β'4215) 
απόφασης των Υπουργών Οικονομικών και Του¬ 
ρισμού. 

2 Αντικατάσταση της αριθμ. απόφ. 1/10-1-2018 
(ΦΕΚ 974 Β'/19-03-2018) του Διοικητικού Συμ¬ 
βουλίου του ΚΕ.ΕΛ.Π.ΝΟ. με τίτλο: «Έγκριση υπε- 
ρωριακής εργασίας, νυχτερινής εργασίας, εργα¬ 
σίας κατά τις Κυριακές και εξαιρέσιμες ημέρες 
πέραν της υποχρεωτικής καθώς και εργασίας 
προς συμπλήρωση της εβδομαδιαίας υποχρεω¬ 
τικής των υπαλλήλων του ΚΕ.ΕΛ.Π.ΝΟ. αορίστου 
χρόνου και ορισμένου χρόνου για το έτος 2018». 


ΑΠΟΦΑΣΕΙΣ 

Αριθμ. ΜΑΔΚΑΕΣ0000 913ΕΞ2018 (1) 

Έγκριση όρων ρήτρας διαιτησίας στη Σύμβαση 
Παραχώρησης του δικαιώματος χρήσης, διαχεί¬ 
ρισης, λειτουργίας και εκμετάλλευσης του του¬ 
ριστικού λιμένα Πύλου Μεσσηνίας και ανάκλη¬ 
ση της αρ. ΜΑΔΚΑ 0020340 ΕΞ2016/23.12.2016 
(Β'4215) απόφασης των Υπουργών Οικονομικών 
και Τουρισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ -ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. της παραγράφου 2 του άρθρου 5 του ν. 3986/2011 
(Α' 152), 

β. τις διατάξεις του π.δ. 189/2009 (Α' 221), 
γ. τις διατάξεις του π.δ. 142/2017(Α' 181). 

2. Τα άρθρα 5 και 9 του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και άλλες διατάξεις» 
(Α' 131). 


3. Τα άρθρα 2,3 και 4 του ν. 3861/2010 «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα ΔΙΑΥΓΕΙΑ» 
και άλλες διατάξεις» (Α' 112). 

4. Το ν. 4336/2015 «Συνταξιοδοτικές διατάξεις - Κύρω¬ 
ση του Σχεδίου Σύμβασης Οικονομικής Ενίσχυσης από 
τον Ευρωπαϊκό Μηχανισμό Σταθερότητας και ρυθμίσεις 
για την υλοποίηση της Συμφωνίας Χρηματοδότησης» 
(Α' 94) και ειδικότερα τα οριζόμενα στην υποπερ.4.4 της 
περ.4 της παραγράφου Γ' του άρθρου 3. 

5. Το άρθρο 90του Κώδικα Νομοθεσίας για την Κυβέρ¬ 
νηση καιτα ΚυβερνητικάΌργανα, όπως κωδικοποιήθηκε 
με το άρθρο πρώτο του π.δ. 63/2005 (Α'98). 

6. Το π.δ. 70/2015 (ΑΊ 14) για το διορισμό Αντιπροέ¬ 
δρου της Κυβέρνησης, Υπουργών και Υφυπουργών. 

7. Το π.δ. 73/2015 (ΑΊ 16) για το διορισμό Αντιπροέ¬ 
δρου της Κυβέρνησης, Υπουργών και Υφυπουργών. 

8. Το π.δ. 123/2016 (Α'208) για την ανασύσταση και 
μετονομασία υπουργείων. 

9. Το π.δ. 125/2016 (Α'210) για τον διορισμό Υπουργών, 
Αναπληρωτών Υπουργών και Υφυπουργών. 

10. Την αρ. Υ172/4-11-2016 (Β'3610) απόφαση του 
Πρωθυπουργού για τον καθορισμό της σειράς τάξης 
των Υπουργείων. 

11 .Τις με αρ. 218/13.8.2012(Β'2322) και 237/5-7-2013 
(ΒΊ 668/5-7-2016) αποφάσεις της Διυπουργικής Επιτρο¬ 
πής Αναδιαρθρώσεων και Αποκρατικοποιήσεων. 

12. Το από 20-12-2017 Επιχειρησιακό Πρόγραμμα Αξι¬ 
οποίησης (Α$5θΐ ϋθνθίοριτίθηΐ ΡΙθπ), της εταιρείας «Τα¬ 
μείο Αξιοποίησης Ιδιωτικής Περιουσίας του Δημοσίου 
Α.Ε.» (ΤΑΙΠΕΔ Α.Ε.), το οποίο εγκρίθηκε με την 15.1.2018 
απόφαση του Κυβερνητικού Συμβουλίου Οικονομικής 
Πολιτικής και ειδικότερα το σημείο 10.1 του εν λόγω 
Επιχειρησιακού Προγράμματος για την αξιοποίηση της 
Μαρίνας της Πύλου. 

13. Την από 1-3-2018 απόφαση του Δ.Σ. του ΤΑΙΠΕΔ 
περί έγκρισης του σχεδίου σύμβασης παραχώρησης 
του δικαιώματος χρήσης, λειτουργίας, διαχείρισης και 
εκμετάλλευσης του τουριστικού λιμένα (μαρίνας) Πύλου 
(«Σύμβαση Παραχώρησης»). 

14. Την υπ'αρ. 34762/23-3-2018 εισήγηση του Διευ- 
θύνοντος Συμβούλου του ΤΑΙΠΕΔ ΑΕ. 

Τεύχος ΒΊ 364/19.04.2018 


15. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Την έγκριση των όρων διαιτησίας, όπως αυτοί περιέ- 
χονται στην παράγραφο 3 του άρθρου 29 του τελικού 
σχεδίου της Σύμβασης Παραχώρησης, ως εξής: 

«Κάθε διαφορά που απορρέει από ή σχετίζεται με την 
παρούσα Σύμβαση, συμπεριλαμβανομένου και κάθε 
ζητήματος σχετικού με την ύπαρξη, το κύρος ή την κα¬ 
ταγγελία αυτής, παραπέμπεται και επιλύεται οριστικώς 
με διαιτησία, που διεξάγεται από το Διεθνές Εμπορικό 
Επιμελητήριο, το οποίο εφαρμόζει για την επίλυση της 
υπό κρίση διαφοράς τη νομοθεσία του Ελληνικού Κρό¬ 
τους σύμφωνα με τα οριζόμενα στο όρθρο 30 της πα¬ 
ρούσας σύμβασης, οι κανόνες του οποίου (ενν. Διεθνές 
Εμπορικό Επιμελητήριο), όπως ισχύουν κατά την Ημερο¬ 
μηνία Υπογραφής της, θεωρείται ότι ενσωματώνονται 
δια παραπομπής στον παρόντα Όρο. Ο αριθμός των 
διαιτητών θα ανέρχεται σε τρεις (3), ένας (1) διαιτητής 
θα ορίζεται από τον Παραχωρούντα, ένας (1) διαιτητής 
θα ορίζεται από τον Παραχωρησιούχο και ο πρόεδρος 
του διαιτητικού δικαστηρίου θα διορίζεται από τους 
δύο (2) διαιτητές. 

Εάν οι δύο διαιτητές δεν καταλήξουν σε τέτοια συμφω¬ 
νία θα εφαρμόζονται οι Κανόνες Διαιτησίας του Διεθνούς 
Εμπορικού Επιμελητηρίου. Σε περίπτωση που η διαφορά 
σχετίζεται με τα δικαιώματα και τις υποχρεώσεις του ΕΔ 
και/ή του Εγγυητή, ο Παραχωρησιούχος και ο Εγγυητής, 
από τη μία πλευρά, και ο Παραχωρών και το ΕΔ, από την 
άλλη πλευρά, θα αντιμετωπίζονται πάντα ως ένα μόνο 
μέρος για τους σκοπούς του ορισμού των διαιτητών.Τό- 
πος διεξαγωγής της διαιτησίας θα είναι η Αθήνα, Ελλάδα 
και η γλώσσα που θα χρησιμοποιείται στη διαιτητική 
διαδικασία θα είναι η αγγλική ή η ελληνική. Κανένα εκ 
των Μερών δεν δικαιούται να αναστείλει την εκπλήρωση 
των υποχρεώσεων του εκ της παρούσας Σύμβασης, κατά 
τη διάρκεια της διαιτητικής διαδικασίας». 

Άρθρο 2 

Η αριθμ. ΜΑΔΚΑ 0020340 ΕΞ2016/23.12.2016 (Β'4215) 
απόφαση των Υπουργών Οικονομικών και Τουρισμού 
ανακαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2018 

Οι Υπουργοί 

Ναυτιλίας και 

Οικονομικών Νησιωτικής Πολιτικής 

ΕΥΚΛΕΙΔΗΣ ΤΣΑΚΑΛΩΤΟΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 

Τουρισμού 

ΕΛΕΝΑ ΚΟΥΝΤΟΥΡΑ 


Αριθμ. απόφ. 2/28-3-2018 (2) 

Αντικατάσταση της αριθμ. απόφ. 1/10-1-2018 
(ΦΕΚ 974 Β'/19-03-2018) του Διοικητικού Συμ¬ 
βουλίου του ΚΕ.ΕΛ.Π.ΝΟ. με τίτλο: «Έγκριση υπε- 
ρωριακής εργασίας, νυχτερινής εργασίας, εργα¬ 
σίας κατά τις Κυριακές και εξαιρέσιμες ημέρες 
πέραν της υποχρεωτικής καθώς και εργασίας 
προς συμπλήρωση της εβδομαδιαίας υποχρεω¬ 
τικής των υπαλλήλων του ΚΕ.ΕΛ.Π.ΝΟ. αορίστου 
χρόνου και ορισμένου χρόνου για το έτος 2018». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΚΕΝΤΡΟΥ ΕΛΕΓΧΟΥ 

ΚΑΙ ΠΡΟΛΗΨΗΣ ΝΟΣΗΜΑΤΩΝ (ΚΕ.ΕΛ.Π.ΝΟ.) 

Έχοντας υπόψη: 

1. Το άρθρο 26 του ν. 2071/1992 (ΦΕΚ 123/Α7 
15-7-1992) "Εκσυγχρονισμός και Οργάνωση Συστήματος 
Υγείας". 

2. Το π.δ. 358/1992 (ΦΕΚ 179/Α724-11-1992) "Οργά¬ 
νωση - Λειτουργία - Αρμοδιότητες του Κέντρου Ελέγχου 
Ειδικών Λοιμώξεων (Κ.Ε.Ε.Λ.)". 

3. Τον Εσωτερικό Κανονισμό Λειτουργίας του Κ.Ε.Ε.Λ. 
ΥΙ/οικ.5028/2001 (ΦΕΚ 831/Β729-6-2001). 

4. Το άρθρο 20 του ν. 3370/2005 (ΦΕΚ 176/Α7 
11-7-2005) "Οργάνωση και λειτουργία των υπηρεσιών 
δημόσιας υγείας και λοιπές διατάξεις", σχετικά με τη 
μετονομασία του Κέντρου Ελέγχου Ειδικών Λοιμώξεων 
(Κ.Ε.Ε.Λ.) σε Κέντρο Ελέγχου και Πρόληψης Νοσημάτων 
(ΚΕ.ΕΛ.Π.ΝΟ.). 

5. Τις διατάξεις του άρθρου 20 του ν. 4354/2015 "Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων" (Ε.τ.Κ. τχ., Α', φ. 176/16-12-2015), σύμ¬ 
φωνα με τις οποίες:"... Για το προσωπικό των Ν.Π.Δ.Δ. 
και των Ν.Π.Ι.Δ. η απόφαση καθιέρωσης υπερωριακής 
εργασίας εκδίδεται από το Διοικητικό Συμβούλιο ή το 
όργανο διοίκησης ή το εξουσιοδοτημένο από αυτό όρ¬ 
γανο... Στις αποφάσεις αυτές καθορίζεται ο αριθμός των 
υπαλλήλων, το χρονικό διάστημα και οι ώρες υπερωρι- 
ακής απασχόλησης τους μέσα στα όρια των πιστώσεων 
του προϋπολογισμού τους... Οι ανωτέρω αποφάσεις 
δημοσιεύονται στην Εφημερίδα της Κυβερνήσεως και 
ισχύουν από τη δημοσίευσή τους". 

6. Το άρθρο 64 του ν. 4486/2017 (ΦΕΚ 115/Α7 
07-08-2017) "1. Στο τέλοςτου δεύτερου εδαφίου της πε¬ 
ρίπτωσης α'της παρ. 1 του άρθρου 12του ν. 4316/2014 
(Α' 270), προστίθεται εδάφιο ως εξής: «Οι αποφάσεις 
καθιέρωσης υπερωριακής, νυχτερινής και εξαιρέσιμων 
ημερών εργασίας, καθώς και εφημέριων του προσω¬ 
πικού των Ν.Π.Δ.Δ. και Ν.Π.Ι.Δ., που εκδίδονται από τα 
όργανα διοίκησηςτων οικείων φορέων, σύμφωνα με τη 
διάταξη του άρθρου 20 του ν. 4354/2015 (Α' 176), μετά 
τη δημοσίευση της αντίστοιχης κοινής υπουργικής από¬ 
φασης καθιέρωσης υπερωριακής εργασίας ανά Δ.Υ.Πε., 
ισχύουν αναδρομικά από την 1 η Ιανουάριου κάθε έτους» 
2. Η διάταξη της παραγράφου 1 ισχύει από 1.1.2017." 

7. Την υπ' αριθ. πρωτ. 2/31029/ΔΕΠ/6-5-2016 εγκύκλιο 
του Υπουργείου οικονομικών με θέμα: "Παροχή οδηγιών 

για την εφαρμογή των διατάξεων του Κεφαλαίου Β’ του 
ν. 4354/2015 (ΦΕΚ176/Α') "Μισθολογικές ρυθμίσειςτων 
υπαλλήλων του Δημοσίου, των οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.) καθώς και των Δ.Ε.Κ.Ο. του κεφ. Α’ του 
ν. 3429/2005 (Α'314) και άλλες μισθολογικές διατάξεις". 

8. Την απόφαση του Διοικητικού Συμβουλίου του 
ΚΕ.ΕΛ.Π.ΝΟ. (Συνεδρίαση 25η/07.12.2017) με την οποία 
εγκρίθηκε ο προϋπολογισμός εσόδων και εξόδων οι¬ 
κονομικού έτους 2018 (συμπεριλαμβανομένων και των 
υπερωριών του προσωπικού). 

9. Την με αρ. πρωτ. Β2α/93169/29.12.2017 (ΑΔΑ: 
62Δ4465ΦΥΟ-Κ3Η) υπουργική απόφαση εγκρίσεωςτου 
Προϋπολογισμού εσόδων - εξόδων οικονομικού έτους 
2018 του Κέντρου Ελέγχου και Πρόληψης Νοσημάτων 
(ΚΕ.ΕΛ.Π.ΝΟ.). 

10. Το γεγονός ότι απασχολούνται στο ΚΕ.ΕΛ.Π.ΝΟ. 552 
υπάλληλοι αορίστου χρόνου. 

11. Το γεγονός ότι απαιτείται υπερωριακή απασχό¬ 
ληση προσωπικού απογευματινή καθ' υπέρβαση του 
υποχρεωτικού ωραρίου για την κάλυψη των τακτικών 
αναγκών των διαφόρων υπηρεσιών του ΚΕ.ΕΛ.Π.ΝΟ. 
που δραστηριοποιούνται είτε σε 12ωρη ή/και σε 24ωρη 
βάση και σε κάθε περίπτωση πέραν του υποχρεωτικού 
ωραρίου σε τομείς όπως είναι το Κέντρο επιχειρήσεων 
(ΚΕ.ΠΙ.Χ), ο Συμβουλευτικός Σταθμός, η λειτουργία πολ¬ 
λαπλών δικτύων κ.λπ., και την κάλυψη εκτάκτων ανα¬ 
γκών με παρεμβάσεις (υγειονομικές και ψυχοκοινωνι- 
κές), την υγειονομική επιτήρηση των μεταναστών με 
κινητές μονάδες κ.α. 

12. Την κατεπείγουσα ανάγκη προστασίας της Δημό¬ 
σιας Υγείας σύμφωνα με το σχεδίασμά του Υπουργεί¬ 
ου Υγείας, με τη στελέχωση σε 24ωρη βάση των Μο¬ 
νάδων Εντατικής Θεραπείας (ΜΕΘ) ενηλίκων, παίδων 
και νεογνών (ΜΕΝΝ), Μονάδων Αυξημένης Φροντίδας 
(ΜΑΦ) ειδικών μονάδων και τμημάτων νοσοκομείων 
που βρίσκονται σε όλη την Ελληνική επικράτεια και το 
γεγονός ότι απαιτείται υπερωριακή απασχόληση αυτού 
του προσωπικού κατά τις νυκτερινές ώρες και κατά τις 
Κυριακές και εξαιρέσιμες ημέρες, προς συμπλήρωση του 
υποχρεωτικού ωραρίου σύμφωνα με το πρόγραμμα του 
εκάστοτε νοσοκομείου. 

13. Το γεγονός ότι από την απόφαση αυτή προκαλείται 
δαπάνη ύψους εξακοσίων χιλιάδων ευρώ (600.000 €), 
συμπεριλαμβανομένων και των εργοδοτικών εισφορών 
σε βάρος της πιστώσεως του προϋπολογισμού εξόδων 
του ΚΕ.ΕΛ.Π.ΝΟ. οικονομικού έτους 2018 (ΚΑΕ 6000), 
αποφασίζει ομόφωνα: 

Εγκρίνει την αντικατάσταση της υπ' αριθμ. απόφ. 1/ 
10-1-2018 ως εξής: 

α.) Η υπερωριακή εργασία, νυχτερινή εργασία, ερ¬ 
γασία κατά τις Κυριακές και εξαιρέσιμες ημέρες πέραν 
του υποχρεωτικού ωραρίου, καθώς και εργασίας προς 
συμπλήρωση της εβδομαδιαίας υποχρεωτικής συνολικά 
μέχρι πεντακοσίων πενήντα δύο (552) υπαλλήλων, δια¬ 
φόρων κλάδων και ειδικοτήτων του Κέντρου Ελέγχου 


και Πρόληψης Νοσημάτων (ΚΕ.ΕΛ.Π.ΝΟ.), οι οποίοι θα 
εργαστούν συνολικά από 1.1.2018 έως 31.12.2018 μέ¬ 
χρι διακόσιες τριάντα οκτώ χιλιάδες τετρακόσιες εξήντα 
τέσσερις (238.464) ώρες, από τις οποίες οι εκατόν τριά¬ 
ντα δύο χιλιάδες τετρακόσιες ογδόντα (132.480) ώρες 
αντιστοιχούν στην απογευματινή υπερωριακή απασχό¬ 
ληση, οι πενήντα δύο χιλιάδες εννιακόσιες ενενήντα 
δύο (52.992) ώρες στην υπερωριακή εργασία κατά τις 
νυκτερινές ώρες πέραν του υποχρεωτικού ωραρίου και 
οι υπόλοιπες πενήντα δύο χιλιάδες εννιακόσιες ενενήντα 
δύο (52.992) ώρες στις Κυριακές και εξαιρέσιμες ημέρες 
εργασίας πέραν του υποχρεωτικού ωραρίου. 

β.) Η υπερωριακή εργασία πέραν του υποχρεωτικού 
ωραρίου, μέχρι οκτώ (8) υπαλλήλων, ειδικότητας προ¬ 
σωπικού καθαριότητας του Κέντρου Ελέγχου και Πρόλη¬ 
ψης Νοσημάτων (ΚΕ.ΕΛ.Π.ΝΟ.), οι οποίοι θα εργαστούν 
συνολικά από 1.1.2018 έως 31.12.2018 μέχρι χίλιες εν¬ 
νιακόσιες είκοσι (1.920) ώρες, οι οποίες αντιστοιχούν 
στην απογευματινή υπερωριακή απασχόληση πέραν του 
υποχρεωτικού ωραρίου. 

γ.) Η εργασία προς συμπλήρωση του υποχρεωτικού 
ωραρίου τριακοσίων δέκα τεσσάρων χιλιάδων εξακοσί¬ 
ων σαράντα ωρών (314.640) του προσωπικού που στελε¬ 
χώνει σε 24ωρη βάση τις Μονάδες Εντατικής Θεραπείας 
(ΜΕΘ) ενηλίκων, παίδων και νεογνών (ΜΕΝΝ), Μονάδων 
Αυξημένης Φροντίδας (ΜΑΦ) ειδικών μονάδων και τμη¬ 
μάτων νοσοκομείων που βρίσκονται σε όλη την Ελληνική 
επικράτεια, από 1.1.2018 έως 31.12.2018. δ.) Η εργασία 
προς συμπλήρωση του υποχρεωτικού ωραρίου σαράντα 
τριών χιλιάδων διακοσίων ωρών (43.200) του προσωπι¬ 
κού που θα απασχοληθεί με ειδικότητα προσωπικό φύ¬ 
λαξης σε 24ωρη βάση στις δομές του Κέντρου Ελέγχου 
και Πρόληψης Νοσημάτων (ΚΕ.ΕΛ.Π.ΝΟ.), από 1.1.2018 
έως 31.12.2018. 

Οι υπάλληλοι θα απασχοληθούν, ανά εξάμηνο για το 
έτος 2018 (από 1.1.2018 έως 31.12.2018), για απογευ¬ 
ματινή υπερωριακή εργασία μέχρι εκατόν είκοσι (120) 
ώρες έκαστος και για νυχτερινή εργασία καθώς και για 
υπερωριακή εργασία - καθ' υπέρβαση εργασία - κατά τις 
Κυριακές και εξαιρέσιμες ημέρες μέχρι σαράντα οκτώ 
(48) ώρες έκαστος κατά περίπτωση. 

Η κατανομή των ωρών απασχόλησης του προσωπι¬ 
κού θα γίνεται κάθε φορά ανάλογα με τις ανάγκες της 
υπηρεσίας. 

Εξουσιοδοτεί την Υπηρεσία και ειδικότερα τους Υπεύ- 
θυνουςτων Γραφείων καιΤμημάτωντου ΚΕ.ΕΛ.Π.ΝΟ. για 
την βεβαίωση της πραγματοποίησης των Υπερωριών. 

Εξουσιοδοτεί την Υπεύθυνη του Γραφείου Προσωπι¬ 
κού του ΚΕ.ΕΛ.Π.ΝΟ. για τον έλεγχο και την πιστοποίηση 
των Υπερωριών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2018 

Ο Πρόεδρος 

ΘΕΟΦΙΛΟΣ ΡΟΖΕΝΜΠΕΡΓΚ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 364/19.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























